Enkö siis ole enää yhtiön toimitusjohtaja?
Peter ottaa ohjat toistaiseksi, mutta järjestely on tilapäinen.
Tämä tuntuu varmasti rajulta liikkeeltä,
mutta tarkoitus on vain suojella sinua ja yhtiötä.
Asia pihvi.
Niin, haluamme antaa hyvän vaikutelman…
Asia on täysin pihvi, jos sinullekin on.
On toki. Pihvihän se. -Kaikki kunnossa siis.
Hitto.
Hei. Miten meni?
Se anteeksipyyntö. Sinunhan piti pyytää Annalta anteeksi.
Hyvin se meni. Loistavasti.
Olen aika poikki. Menen torkuille tai juoksulenkille.
Aika erilaiset vaihtoehdot. -Niinpä.
Siinähän sinä olet. Ehdin jo huolestua.
Uskotko yhä minuun?
Kiinnostava kysymys.
Koetko, ettei sinuun enää luoteta? Sanoivatko Anna ja Peter jotain?
Mistä tiesit? -Se on työtäni.
Niin tietysti. Puhuitko heille asiasta?
Sanoivatko he niin?
Miksi sanoisivat? -Aivan. Miksi?
Eli eivät. Ellet väitä muuta.
Eivät. -Sitä minäkin.
Ohjat ovat nyt heidän käsissään. Peter syrjäytti minut.
Annan aloitteesta. -Oho, se siis tapahtui.
Dragon elää nyt Ellisin jälkeistä aikaa.
Kuulostipa ikävältä. No, kaikki hyvä loppuu aikanaan.
Nyt tämä vanha kaakki joutaa jauhelihaksi.
Älä puhu tuollaisia. Et sinä mikään vanha kaakki ole.
Olet nuori, pontevasti laukkaava hevonen.
Täytyy vain tehdä peliliike. -Millainen?
Ensin kumpikin tuonne, alas ja sitten ylös…
Voitto kotiin.
Mitä? Saitko hydrogeelin stabiloitua? Asiaa!
Niin olisi, jos voisin esitellä jotain oikeasti toimivaa.
Ei betavaihe-esittely ole mitään uutta. Jobs näytti iPhonesta ensin pahviversion.
Oikeastiko? -Ehkä.
Ota vain iisisti, toimitusjohtaja. -Tilapäinen sellainen.
Siisti homma silti.
Mieluummin ottaisin sen vastaan syrjäyttämättä lapsuudensankariani.
Et sentään menettänyt parasta ystävääsi. -Touché.
Se psykopaatti vainoaa minua. -Ellis, vai?
Ei.
Kuule, osaatko pitää salaisuuden?
Georgia, ehditkö? -Jessus. Sano suoraan.
Repäise laastari irti. -Mikä?
Kun joku haluaa jutella, se lupaa huonoa.
En sanonut, että haluan jutella. -Etkö?
En. Halusin pyytää sinua huomisiltana syömään mykyjä.
Luulin, että teimme bänät, mutta huomenna sopii hyvin.
Miksi luulit niin?
Sinulla on tietty maine. Ainakin Lunan mukaan.
Hemmetti. Mitä hän sanoi?
Että häivyt suhteesta heti, kun isälläsi on kriisi päällä.
En minä…
Onko isällä kriisi? -Etkö kuullut?
Anna antoi fudut. -Mitä?
Oletko seonnut? Annoit lähtöpassit yhtiön selkärangalle.
Isäsi jätti tärkeän kokouksen väliin. Hän on liian arvaamaton.
Ei pidä paikkaansa. Tiedän, että muutokset vaativat aikaa,
mutta eilen isä koki valaistumisen.
Miksi uskoisin tuon?
Voi kuulostaa oudolta, mutta valekiinteistönvälittäjinä -
pääsimme kumpikin käsiksi siihen, mitä todella olemme.
Lisätietoa siis.
Ellis Dragon eli Ron Tabasco pyrki Windy Terraceen Adelen reittä pitkin,
mutta Norma sotki ajatukset.
Puhuttuaan kokemuksestaan minun eli Jason Dargonin kanssa -
Ronista tuli taas Ellis Dragon.
Aivan. Taidan kertoa tuon hallitukselle saman tien.
Minun olisi hyvä olla mukana. -Se oli vitsi.
Ellis on ainoa, joka voi saada akun toimimaan.
Hallitus tietää sen, ja sinä myös.
Tiedän vain, että isääsi ei viime aikoina ole voinut luottaa.
Nyt hän on vihdoin päässyt tasapainoon.
Selvä. Jos asia tosiaan on niin,
onko hän valmis työskentelemään labrassa ja nielemään ylpeytensä?
Saan hänet labraan. -Entä se ylpeys?
Saan hänet labraan ja… Työstän sitä ylpeysasiaa.
Kuulostaa oikein hyvältä. -Palaamme asiaan pian.
Kiitos paljon.
Haluatko nostattaa koulun henkeä ostamalla kannatustuotteitamme?
Ei, kiitos. -Selvä.
Hei… Kuka tuo oli? -Jackson. Tulitko haastatteluun?
Mitä varten? Mitä on tekeillä?
Tässä on koolla uuden huippuyliopiston avausvuosikurssi.
Ellis U:n.
LSU:n? -Niin, Ellis U:n.
Anteeksi, sanoitko siis L… -Ellis U. Mikä siinä niin vaikeaa on?
Ehkä se, että LSU on jo olemassa. Louisiana State University.
Jos haluat Ellis U:hun, sinunkin pitää täyttää hakemus.
Leslie vastaa valinnoista.
Omistan myös osan tästä voittoa tavoittelevasta yliopistosta.
Tämä on siis Leslie-vedätys. Hän tekee rahaa nimelläsi.
Kantaisinko siinä tapauksessa osan taloudellisesta riskistä?
Nämä tuotteet on hankittu kortillani.
Isä, älä tuhlaa aikaasi valekouluun.
Ja mikä tämä on? -Maskottimme.
Ai robottikenguru?
Robo Roo. Ellis U:n Robo Roos rulettaa! -Jestas.
Se kuvastaa tieteen ja leikin fuusiota, josta Ellis U tunnetaan.
Opetukseeni on jo monta vaikuttavaa pyrkijää.
Ja pian toivottavasti myös vähemmän vaikuttavia.
Epätoivoiset vanhemmat ovat oikea rahasampo.
Nyt meidän on jatkettava nuorten aivojen ronklaamista. Kiitos.
Tämä on naurettavaa. Dragonissa voit tehdä jotain oikeasti merkittävää.
Ellis U on merkittävä.
Pitäkööt Anna ja Peter typerän firmansa.
Annan teko kirpaisi,
mutta voit päästä siitä yli ja palata labraan.
Leslie? -Se tie on jo katsottu loppuun.
Aivan. Suo anteeksi.
No niin. Josh. Kerro hieman näistä kesämatkoistasi.
Olit sademetsässä. -Oikeuden määräyksestä.
Jackson. Hei!
Kiva nähdä sinut taas täällä. -Onko?
On minusta.
Jos sinulla on jotain hampaankolossa, sano suoraan vain.
Selvä.
Liittyykö tämä Georgiaan?
Kaikki on hyvin, mutta sano asiasi vastedes minulle.
Kiva. Nyt sinäkin vihaat minua. -Mitä? En sanonut niin.
Mitäs tänne?
Sitä tänne, että Jackson liittyi juuri Lunan vihaajien kerhoonne.
Onnittelut. Kutsu hänet kerhon seuraavaan kokoontumiseen.
Kutsu minutkin. Minäkin olen sitä mieltä, että olen syvältä.
Missasinko jotain?
Rubyn ylennyksen jälkeen Luna on ollut vähän sekaisin.
Ai sekaisin?
Onko kaikki hyvin?
On, kunhan selvitämme asiat illalla drinkkien äärellä.
Jackson tarjoaa.
Mikäs siinä.
Ai, hei. Olet täällä.
Tuota… Tarvitsen apuasi.
Selvä.
Tiedän, että olet stipendiopiskelija, mutta vielä ehdit ostaa tuotteita.
Mitä väkeä täällä on? -Kysy isältäsi.
Jackson! Tulitko tapaamaan opiskelijakuntaa?
Vai liitytkö siihen itsekin? -Valinnat on jo tehty.
Ehtii tässä vielä. Mutta essee pitää kirjoittaa.
Miksi toitte heidät tänne?
Luokassa voi oppia vain tiettyjä asioita. Opimme ne, kun saamme luokan.
Siihen asti olemme täällä. -Sinun ansiostasi.
Jackson sai minut palaamaan bioakkuprojektin pariin -
antamaan käytännön opetusta.
Kiva temppu. -En maininnut opetusta.
Kaikella kunnioituksella,
aikataulumme on varsin tiukka, eikä tämä edistä työtämme.
Mitä on tekeillä?
Voitko jelpata?
Sinussahan on puhtia! Sovit Ellis U:n pelinrakentajaksi.
Tahtoisin tietää, mistä on kyse.
Simppeliä. Palasin ahertamaan BioTexpoa varten oppilaiden tarkkaillessa.
Haluatko aidosti auttaa akun kanssa? -Näyttääkö tämä sinusta aidolta?
Samalla puolellahan tässä ollaan. Pannaan labrassa buugit pystyyn.
Buugi-uugit.
Anna, tästä huolimatta… -Jalalla koreasti.
Ole hetki hiljaa. Yritän auttaa.
Anna, unohda kaikki tämä hässäkkä ja anna isän auttaa bioakun kanssa.
Hyvä on, mutta ole tarkkana, Ellis.
Et joudu katumaan. Roos rulettaa! -Roos!
Mitä nämä ovat?
Pääset luokkaretkeltä etuajassa, jos käytät kampustuotteisiin kymppitonnin.
Siis mitä? -Taisin tilata liikaa.
Tuotteiden hinnan lisäksi varaston vuokra vie minut kohta puille paljaille.
Olen pahassa kiipelissä. Velkojat ovat pian ovella.
Tänään ei ole paras päivä tällaiselle kävijämäärälle.
Ei niin.
Minä otan tämän. Kiitos.
Huomio! Tässä on bioakkumme.
Katsokaa tarkkaan. Pian se pyörittää maailmaa.
Eikö ole mahtavaa? Tässä sitä päntätään yhdessä.
Oikeastaan yritetään vain tehdä töitä.
Käytin opiskelutermiä. Nuorten vuoksi.
Osa nuorista on sinua vanhempia. -Tuolla on Meredith-tätini.
En halunnut nolata sinua. Hei. -Hei.
Jospa ei kosketa mikroskooppiin, kun käytän sitä?
Professori Ellis antoi luvan hypistellä.
En antanut. Annoin käskyn hypistellä kaikkea.
Oikein kiva. -Pudotit… Laita se takaisin.
Prototyyppi!
Voi ei. -Selvä. Kaikki ulos!
Joka iikka!
Mennään. -Sinä jäät.
Emme vielä tiedä, onko se rikki.
On parempi, että viet tämän sirkuksen muualle.
Se oli vahinko. Nuorten pitää saada myös töppäillä.
Älä jauha nuorista. -Ei heille olla vihaisia.
Kenelle sitten, Peterillekö? Vai Lunalle? Vaikuttaa epäreilulta.
Aivan kuin olisit täällä vain sabotoidaksesi koko projektin.
Ei pidä paikkaansa. Halusimme myös jakaa tarjouskoodia.
Kassalla saa alennuksen koodilla "oikeakoulu".
Ja yli 500 dollarin ostokset ilman postikuluja.
Emme sabotoi mitään. Luota minuun. -Kunpa voisinkin.
Tulin auttamaan. Pelastamaan päivän. Sano nyt, Jackson.
Selvä.
Oppitunti ohi.
Isä, odota.
Selvennän vielä, että postikulutarjous koskee vain USA:n sisäisiä toimituksia.
Olen kiipelissä.
Hei. Anteeksi viivästys.
Oli kiva olla hetki kaksin.
Kerroin Lunalle työntekijästä, joka on raastanut hermojani.
Ja minä sain Rubylta tukea tilanteeseeni kamalan pomon kanssa.
Sovitte riitanne ilman minua. Hyvä, että saitte asiat kuntoon.
Missä Jackson on? -Ellis-juttuja.
Ei ihme. Päivä oli katastrofi.
Ei pidä olla liian ankara.
On varmasti hirveää joutua sivuun oman firmansa johdosta.
Takuulla ahdistaa. -Ei Ellis ole ainoa, jota ahdistaa.
Niinpä. Se Sydney Grossman -juttu on tosi pelottava.
Siis mikä juttu?
Ei mikään.
Se tyyppihän uhkaili Peteriä. Mitä hänestä?
Hän on kai yhä Peterin kimpussa. Ja ilmeisesti entistä pahemmin.
Miksi? -Syy on henkilökohtainen.
He olivat kai työkavereita. -Peterhän sanoi, ettei tunne tyyppiä.
Se ei ihan pidä paikkaansa. -Miksi Peter valehtelisi?
Ensin minut alennettiin. En valittanut.
Sitten minut pyydettiin takaisin labrahommiin. En kieltäytynyt.
Nyt sain porttikiellon. Elämmekö nurinkurisessa maailmassa?
Jätit mainitsematta pari seikkaa. -Mitä? Opiskelijatko?
Olin palaamassa vihamieliseen ympäristöön, jossa en saa tukea.
Toin omat tukijoukot.
Tarvitsit yleisön. -Tarvitsen, mitä tarvitsen!
Voi luoja.
Isä.
Olen aina kokenut, että painostat minua.
Juuri nyt alan kuitenkin tajuta,
että painostat itseäsi monin verroin enemmän.
Kiitos.
Minulta odotetaan ihmeitä.
Olet kuitenkin todistanut kykysi jo monta kertaa.
Ei sinun tarvitse enää vakuuttaa ketään.
Tunnen olevani olemassa vain silloin,
kun saan jotain ihmeellistä aikaan.
Muu aika on pelkkää -
höttöä.
Meidän yhteinen aikamme, vai?
Haluatteko kuumia Peter-juoruja?
Anna palaa.
Hae talouspaperia. Tämä on mehukasta kamaa.
Veikö Peter akkuidean tältä Grossmanilta? -Kohta se selviää.
Tiesin, ettei hän ollut TV:ssä niin hyvä, että ansaitsisi tappouhkauksia.
Minä hoidan puhumisen. -Älä.
Selvä.
Mennäänkö takaovelle? -Talossa on kaksi kerrosta.
Vähän kärsivällisyyttä, Malcolm. -Sori.
Mennään. -Okei.
Hemmetti. -Mitä nyt?
Minun piti mennä ulos Georgian kanssa, mutta olen täällä, joten…
Huhuu? -Tyrin koko jutun.
Harmi. Uutta matoa koukkuun vain. -Anna olla. Et pidä hänestä.
Sydney!
En sanonut niin. En vain tiedä, mitä annettavaa hänellä on.
Eikö riitä, että minä pidän hänestä?
Jestas sentään! Ei meidän pitänyt murtautua sisälle.
Ovi sattui olemaan auki, kun tulitte. Minä en ollut täällä.
Katoan kuin varjo.
Mitä oikein etsimme?
En tiedä. Meidän piti jutella eikä syyllistyä asuntomurtoon.
Ilman Malcolmin murtautumista emme olisi löytäneet tuota.
Jestas, onko Sydney Ellis U:n opiskelija?
Eikä kuka tahansa opiskelija.
Dudley.
Roos rulettaa! -Roos!
Sydney on… Kuka Dudley on? Alan hätääntyä.
Arvatkaa, alanko minä. Kodissani on kaksi tunkeilijaa.
Sydney. -Dudley.
Aivan. Olisi pitänyt arvata, että pääsisitte jyvälle.
Tiedätte siis Peterin salaisuuden. -Keksitkö sinä bioakun?
Kehitin osan sen teknologiasta. En vain tajunnut käyttää sitä akkuun.
Niin se menee. Toteuttaja saa kaiken kunnian.
Totta. Apple toteutti Xeroxin hiiri-, ikkuna- ja kuvakeideat.
Ei Peter ole Steve Jobs. -Hänellä oli silti visio.
Eikä akun tuhoaminen auta ketään. En tajua.
Paitsi jos hän ei tuhonnutkaan sitä. -Hyvä luoja.
Missä se on, Dudley?
Niin, Sydney.
Ai mikä?
Oletko aivan varma, että haluat keskeyttää harjoittelun?
Ei se ole minun juttuni. -Bioteknologia, vai?
Työnteko. -Vai niin.
Mahtaako Jackson jotenkin liittyä tähän päätökseesi?
Kuulin huhupuheita,
joiden mukaan odottelit häntä turhaan mykypöydän ääressä.
Ehkä.
Ryöstö perinteiseen tyyliin. Kuin suoraan Ocean's 8 -leffasta.
Se suosikkimme niistä.
Näin Ellis U:n mainoksen ja tartuin tilaisuuteen päästä sisään.
Luulitko voivasi myydä varastettua omaisuutta eteenpäin?
Ei tässä ole kyse rahasta.
Tavallaan on.
Ei. Halusit kehittää akun valmiiksi, jotteivät muut saa kaikkea kunniaa.
Enpä usko. -Niin asia on.
Halusit saada ihmeitä aikaan. -Ei. Tarvitsen rahaa.
Isä, nyt ei puhuta sinusta.
Jos kirjoitamme sekin ja jätämme poliisin kutsumatta,
ehkä voimme ottaa akun mukaamme ja unohtaa koko jutun.
Kuinka ison sekin? -Petyin sinuun, Dudley.
Sydney. Laittakaa sekkiin se nimi.
Annetaan hänelle, mitä hän haluaa, ja palataan labraan.
Selvä. Hän haluaa siis rahaa. -Tajusin.
Ellis ja Jackson ovat varsin erilaisia ihmisiä,
mutta yksi asia heitä yhdistää.
He ovat niin kiinni toisissaan,
että muut voivat tavoitella korkeintaan kakkossijaa heidän elämässään.
Miksi tunneköyhyys on niin pirun seksikästä?
En tiedä.
Se vain on.
Anteeksi. Joudun palaamaan toimistolle.
Odota.
Voinko pyytää yhtä asiaa?
Ihan mitä vain.
Voitko jättää piikin auki?
Toki.
Kiitos, Anna.
Ei kestä, Georgia.
Mitä nyt?
Tässä tulee -
Robo Roo!
Hälytitkö minut tänne maskottia katsomaan?
Siisti, vai mitä?
Ei pääasia ole kenguru, vaan sen voimanlähde.
Bioakku.
Eikö se hajonnut korjauskelvottomaksi?
Roos rulettaa! -Toden totta.
Onko se kunnossa? -Hän voi mainiosti.
Anteeksi.
Tajusinkohan oikein?
Ellis ja Jackson saivat akun toimimaan mutta tahtovat minun esittelevän sen.
Kyllä. Ellis ei halua viime hetken muutoksia.
Hienoa. Pitääkö minun käyttää kengubottia?
Se on Robo Roo. Ellis antaa sinulle vapaat kädet esiintymisesi suhteen.
Sepä huomaavaista.
Toisinaan hän suhtautuu asioihin varsin järkevästi.
Eikä kanna kaunaa, toisin kuin minä.
Anteeksi. Olen pahoillani, että valehtelin Sydneystä.
Menin paniikkiin.
Minä vain…
En halunnut menettää pisteitä sinun silmissäsi.
Toimit amatöörimäisesti. Odotin sinulta parempaa.
Miten saan sinut taas luottamaan minuun?
Et ehkä mitenkään.
Mutta jos tarkistat sähköpostisi,
löydät sieltä laatimani listan keinoista, joita voit kokeilla.
Hyvä. Minäpä…
Ryhdyn heti toimeen.
Se olisi mukavaa.
Saimme nähdä vilauksen Dragonin jatkosta uuden sukupolven ottaessa ohjat -
ja yhtiön värikkään perustajan henkilöpalvonnan jäädessä taakse.
Eiköhän kohoteta malja Peterille,
joka veti BioTexpossa juuri niin hienosti kuin odotinkin.
Siksi annoinkin hänen hoitaa sen.
Sano pari sanaa.
Haluan kiittää teitä kaikkia kovasta työstänne -
ja Ellisiä siitä, että hän antoi minun hoitaa BioTexpon.
Tämä ei olisi onnistunut ilman sinua. Seuraavaksi akku viedään markkinoille.
Todellakin! Mutta ehkä tänään voitaisiin keskittyä juhlimiseen.
Pomo puhuu asiaa. -Ehdottomasti.
Voin vetää matoliikettä. -Älä näin aikaisin.
Odota auringonlaskuun. -Selvä. Mato irti vasta illalla.
Jackson, voitko tulla hetkeksi? -Jep.
Eräs innokas Ellis U:n opiskelija tahtoo jututtaa sinua.
Lupasin hänelle illallisen kanssasi.
Nyt hetikö? -Kyllä vain.
Olet oikeassa. En saisi kontrolloida sinua tai deittailujasi.
Kiitos.
Lisääntymisaikeet pitää kuitenkin hyväksyttää minulla.
Olihan tuo vitsi? -En vitsaile sukulinjoista.
Selvä.
Hei. Anteeksi kamalasti, että tein mykyoharit. Minä…
Voin arvata. Jotain isääsi liittyvää.
Hyvä arvaus.
Jätätkö Dragonin? -Valitan, mutta kyllä.
Okei. Mihin jatkat tästä?
No, olen ajatellut alkaa vainota erästä jätkää.
Relaa. Se olet sinä.
Okei.
BioTexpo oli oikea biohitti-po.
Eikö sinua haittaa väistyä valokeilasta?
Tieteen kuuluu olla valokeilassa.
Pidän tästä uudesta Ellisistä. -Minä myös.
Uutta Ellistä ei olisi olemassa -
ilman erään hyvin tärkeän ihmisen lujaa, mutta lempeää otetta.
Ei nyt sentään… -Siinä hän tuleekin.
Hei. -Niin se on.
Tietysti.
Leslien ansiosta ymmärsin vihdoin, mitä minun kuuluu tehdä.
Autan muita eteenpäin.
Voi taivas. Tuleeko Ellis U:sta päivätyösi?
Ei. -Hyvä.
Hyvää työtä, Leslie.
Toivon, että Ellis auttaa sinut siitä kannatustuotekiipelistä.
Mitä?
Kannatustuotteiden menekin kanssa ei tule olemaan ongelmaa.
Miksi? Mitä teitte tuotteille? -Älä suotta murehdi.
Tuotteet…
Hei, olen Ellis Dragon.
Minut tunnetaan yhtiöstäni,
mutta monikaan ei tiedä lapsuudenperheeni vaikeuksista.
Kerran tiskikoneemme hajosi, eikä rahaa korjaukseen ollut.
Könysin sen alla työkaluineni ja korjasin sen itse.
Sain sen kuluttamaan vähemmän energiaa ja vettä -
ja pesemään astiat 3,5 kertaa puhtaammiksi.
USA:n tiskikone on sökö.
Jos kymmenkesäisenä tein äitini koneesta entistä ehomman,
mihin mahdankaan pystyä nyt sinun koneesi kanssa?
Ellis on minua varten.
Ellis on sinua varten.
Moni poliitikko tekee asioita itseään varten.
Äänestä ihmistä, joka tekee kaiken sinua varten.
Ja käy verkkokaupassamme. -Nähdään uurnilla.
Ja verkkokaupassamme.
ELLIS DRAGON PRESIDENTIKSI HYÖDYNNÄ LAHJATARJOUS
Verkkokaupassamme.
Tekstitys: Heidi Mäki